
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΑΥΓΟΥΣΤΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΚΙ ΙΑ 253 

Αναθεώρηση τον εγκεκριμένου ρυμοτομικού σχεδίου πόλης Σκιάθου 
(Ν. Μαγνησίας). 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με τον Ν. 1512/85 (ΦΕΚ 4/Α) και ειδικώτερα τα άρθρα 6 
(παρ. 1, 4, 5) και 7 (παρ. 1, 2, 4, 5). 

2. Τις διατάξεις του ν.δ. της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικώτερα τα άρθρα 3, 9. 
29 και 70. 

3. Τις διατάξεις του ν. 1577/85 (ΦΕΚ 210/Α) και ειδικώτερα 
τα άρθρα 6 (παρ. 1 και 2) 7, 8. 9, 11, 31. 

4. Τις διατάξεις του ν. 651/77 (ΦΕΚ 207/Α) και ειδικότερα το 
άρθρο 12 παρ. Ια. 

5. Τις διατάξεις του ν. 314/68 (ΦΕΚ 47/Α) όπως τροποποιή¬ 
θηκε και συμπληρώθηκε με το ΝΑ 1018/71 (ΦΕΚ 220/Α) και με 
την παρ. 3 του άρθρου 34 του Ν. 1577/85 (ΦΕΚ 210/Α). 

6. Τις διατάξεις του ν. 183/85 (ΦΕΚ 70/Α). 

7. Τις διατάξεις του ν. 1558/85 (ΦΕΚ 137/Α) και ειδικότερα 
το άρθρο 23 παρ. 1. 

8. Την με αριθ. 78617/3324/85 απόφαση του Υπουργού ΠΕ- 
ΧΩΔΕ έγκρισης του ΓΠΣ Σκιάθου (ΦΕΚ 58/86/Δ). 

9. Την με αριθμ. 162/86 απόφαση του Διοικητικού Συμβουλίου 
Σκιάθου (πρακτ. 16/22.12.86). 

10. Την με αριθμ. 13/14.5.87 γνωμοδότηση του Συμβουλίου 
Χωρ. οικ. και Περ. Ν. Μαγνησίας αποφασίζουμε: 

Άρθρο 1 

Αναθεωρούμε το εγκεκριμένο ρυμοτομικό σχέδιο του Δήμου Σκιά¬ 
θου που είχε εγκριθεί με το από 15.6.1950 ΒΔ (ΦΕΚ 149/Α) και 
τροποποιήθηκε μεταγενέστερα. 

Με την Πολεοδομική μελέτη αναθεώρησης του Δήμου Σκιάθου, 
που αποτελεί ενιαία Πολεοδομική ενότητα με την περιοχή επέκτα¬ 
σης καθορίζονται δρόμοι, πεζόδρομοι. χώροι στάθμευσης, χώροι 
πρασίνου, κοινωφελείς χώροι, οικοδομήσιμοι χώροι, όπως φαίνο¬ 
νται στα χρωματισμένα τέσσερα (4) πρωτότυπα διαγράμματα Π2.1 
σε κλίμακα 1:1000 που θεωρήθηκαν από την Προϊσταμένη του ΤΠ 
και ΠΕ Ν Μαγνησίας και που συνοπτικό τους αντίτυπο δημοσιεύεται 
με την απόφαση αυτή. 

Άρθρο 2 

Εγκρίνεται ο πολεοδομικός κανονισμός της περιοχής του Δήμου 
Σκιάθου (Ν. Μαγνησίας) της οποίας το σχέδιο αναθεωρείται με το 
άρθρο 1 και τροποποιούνται οι όροι δόμησής της ως εξής: 

Άρθρον 3 

1. Στους οικοδομήσιμους χώρους που περιλαμβάνονται μέσα στα 
οικοδομικά τετράγωνα επιτρέπονται οι χρήσεις γενικής κατοικίας 


και ειδικώτερα: 
α. Κατοικίες 

β. Ξενοδοχεία μέχρι 100 κλινών και ξενώνες 
γ. Εμπορικά καταστήματα με εξαίρεση τις υπεραγορές και τα πο¬ 
λυκαταστήματα. 

δ. Γραφεία, Τράπεζες, Ασφάλειες, Κοινωφελείς οργανισμοί. 

ε. Κτίρια, εκπαίδευσης. 

στ. Εστιατόρια. 

ζ. Αναψυκτήρια. 

η. Θρησκευτικοί χώροι 

θ. Κτίρια κοινωνικής Πρόνοιας. 

ι. Επαγγελματικά εργαστήρια χαμηλής όχλησης. 

ια. Αθλητικές εγκαταστάσεις. 

ιβ. Κτίρια, γήπεδα στάθμευσης. 

ιγ. Πολιτιστικά κτίρια (και εν γένει πολιστικές εγκαταστά- 
σεις). 

2. Υφιστάμενες νόμιμες χρήσεις στην περιοχή αναθεώρησης του 
ρυμοτομικού σχεδίου διατηρούνται έστω και αν αντίκεινται στα ορι¬ 
ζόμενα στην προηγούμενη παράγραφο. 

Άρθρο 4. 

Νομοθετείται η έννοια του πεζόδρομου όπως προβλέπεται από την 
Πολεοδομική μελέτη. 

Ο Δήμος Σκιάθου θα καθορίσει κανονισμό λειτουργίας και κυκλο¬ 
φορίας των πεζοδρόμων. 

Άρθρο 5. 

Στο πρόσωπο των οικοπέδων οικοδομημένων ή μη ορισμένων οι¬ 
κοδομικών τετραγώνων, επιβάλλεται προκήπιο πλάτους τέσσερα 
5 (4) μέτρα όπως φαίνεται στα ίδια ως άνω διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι όροι και 
περιορισμοί δόμησης των οικοπέδων ορίζονται κατά τομείς Α και Β 
όπως φαίνονται στα ίδια διαγράμματα ως εξής: 

Α. ΤΟΜΕΑΣ Ά 

1. Ελάχιστο πρόσωπο: Δέκα (10) μέτρα.. 

Ελάχιστο εμβαδόν: Διακόσια (200) τετρ. μέτρα. 

2. Κατά παρέκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

α. Υπήρχαν κατά τις 5.7.1950 και είχαν: 

Ελάχιστο πρόσωπο πέντε (5) μέτρα. 

Ελάχιστο εμβαδόν εξήντα τετρ. μέτρα, 
β. Υπήρχαν κατά τις 9.6.1973 και είχαν: 

Ελάχιστο πρόσωπο επτά (7) μέτρα. 

Ελάχιστο εμβαδό εκατό (100) μέτρα τετραγωνικά. 

3. Κάλυψη κατά ΓΟΚ. 

4. Συντελεστή δόμησης ένα και τέσσερα δέκατα (1,4) 

Β. ΤΟΜΕΑΣ Β' 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τετραγωνικά μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

υπήρχαν κατά τις 9,6.1973 και είχαν: 

Ελάχιστο πρόσωπο επτά (7) μέτρα. 

Ελάχιστο εμβαδόν εκατό (100) τετραγ. μέτρα. 

3. Κάλυψη κατά ΓΟΚ. 

4. Συντελεστής δόμησης ένα και δύο δέκατα (1,2) 

Γ. Και για τους δύο τομείς Α και Β ορίζονται επί πλέον τα εξής: 

1. Μέγιστο ύψος κτιρίων οκτώ και μισό (8,50) μέτρα. 

Σε περίπτωση φυσικής κλίσης εδάφους μεγαλύτερης του 15% επι¬ 
τρέπεται μέγιστο ύψος κτιρίου δέκα (10) μέτρα, μετρούμενο από την 
χαμηλώτερη στάθμη φυσικού εδάφους με την προϋπόθεση ότι δεν γίνε¬ 
ται υπέρβαση του Σ.Δ. 

2. Επάνω από το κτίριο κατασκευάζεται στέγη (που μπορεί να προ¬ 
σαυξάνει το μέγιστο ύψος μέχρι ένα και μισό (1,50) μέτρο. 

3. Απαγορεύεται η κατασκευή κτιρίου σε υποστηλώματα (ΡΙΕΟΤ13) 

, 4. Επιβάλλεται η αποκατάσταση και συντήρηση των κτιρίων που χα¬ 
ρακτηρίζονται σαν διατηρητέα. * 

5. Όλες οι μελέτες εγκρίνονται από την επιτροπή αρχιτεκτονικού 


ελέγχου (ΕΠΑΕ). 

6. Κατά τα λοιπά ισχύει ο Ν. 1577(ΓΟΚ/85). 

Άρθρο 7. 

Αδειες που εκδόθηκαν μέχρι τη δημοσίευση της απόφασης αυτής, ή 
άδειες για τις οποίες έχει υποβληθεί πλήρης μελέτη στην αρμόδια Πολε- 
οδομική Υπηρεσία μέχρι τη δημοσίευσή της. εκτελούνται όπως εκδόθη¬ 
καν ή εκδίδονται με τις προϊσχύουσες διατάξεις βάσει των υποβληθέ- 
ντων στοιχείων, εφ’ όσον αυτές είναι ευνοϊκότερες. 

Άρθρο 8. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Στο Νομάρχη Μαγνησίας αναθέτουμε τη δημοσίευση και εκτέλεση 
αυτής της απόφασης. 

Βόλος, 6 Αυγούστου 1987 
Ο Νομάρχης Μαγνησίας 
ΘΑΝΑΣΗΣ ΣΙΑΤΡΑΣ 

